CELEX: 32015D0277
Language: el
Date: 2015-02-19 00:00:00
Title: Απόφαση (ΚΕΠΠΑ) 2015/277 του Συμβουλίου, της 19ης Φεβρουαρίου 2015 , για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε

20.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/20
            
         ΑΠΌΦΑΣΗ (ΚΕΠΠΑ) 2015/277 ΤΟΥ ΣΥΜΒΟΥΛΊΟΥ
   της 19ης Φεβρουαρίου 2015
   για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 15 Φεβρουαρίου 2011, το Συμβούλιο εξέδωσε την απόφαση 2011/101/ΚΕΠΠΑ (1).
            
         
               (2)
            
            
               Το Συμβούλιο προέβη σε επανεξέταση της απόφασης 2011/101/ΚΕΠΠΑ, συνεκτιμώντας τις πολιτικές εξελίξεις στη Ζιμπάμπουε.
            
         
               (3)
            
            
               Τα περιοριστικά μέτρα θα πρέπει να ανανεωθούν έως τις 20 Φεβρουαρίου 2016.
            
         
               (4)
            
            
               Η εφαρμογή της ταξιδιωτικής απαγόρευσης και της δέσμευσης των περιουσιακών στοιχείων θα πρέπει να διατηρηθεί σε βάρος δύο προσώπων και μιας οντότητας που περιλαμβάνονται στο παράρτημα I της απόφασης 2011/101/ΚΕΠΠΑ. Η αναστολή της ταξιδιωτικής απαγόρευσης και της δέσμευσης περιουσιακών στοιχείων για τα πρόσωπα και τις οντότητες που απαριθμούνται στο παράρτημα II της εν λόγω απόφασης θα πρέπει επίσης να παραταθεί. Τα ονόματα πέντε αποθανόντων θα πρέπει να διαγραφούν από τα παραρτήματα Ι και ΙΙ της εν λόγω απόφασης.
            
         
               (5)
            
            
               Η απόφαση 2011/101/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 10 της απόφασης 2011/101/ΚΕΠΠΑ αντικαθίσταται από το ακόλουθο κείμενο:
   
      «Άρθρο 10
      1.   Η παρούσα απόφαση αρχίζει να ισχύει από την ημερομηνία της έκδοσής της.
      2.   Η παρούσα απόφαση ισχύει έως τις 20 Φεβρουαρίου 2016.
      3.   Τα μέτρα που αναφέρονται στο άρθρο 4 παράγραφος 1 και στο άρθρο 5 παράγραφοι 1 και 2, εφόσον εφαρμόζονται σε πρόσωπα και οντότητες που περιλαμβάνονται σε κατάλογο του παραρτήματος II, αναστέλλονται έως τις 20 Φεβρουαρίου 2016.
      Η αναστολή αναθεωρείται ανά τρίμηνο.
      4.   Η παρούσα απόφαση επανεξετάζεται τακτικά και παρατείνεται ή τροποποιείται, ανάλογα με την περίπτωση, εφόσον το Συμβούλιο κρίνει ότι δεν έχουν επιτευχθεί οι στόχοι της.»
   
   Άρθρο 2
   Τα ονόματα των προσώπων που περιλαμβάνονται στο παράρτημα της παρούσας απόφασης διαγράφοντα από τα παραρτήματα I και ΙΙ της απόφασης 2011/101/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 19 Φεβρουαρίου 2015.
      
         
            Για το Συμβούλιο
         
         
            Ο Πρόεδρος
         
         E. RINKĒVIČS
      
   
   
      (1)  Απόφαση 2011/101/ΚΕΠΠΑ του Συμβουλίου της 15ης Φεβρουαρίου 2011 σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
   
      ΠΑΡΑΡΤΗΜΑ
      
                   
               
               
                  Ονοματεπώνυμο (και τυχόν ψευδώνυμα)
               
            
                  1.
               
               
                  CHINDORI-CHININGA, Edward Takaruza
               
            
                  2.
               
               
                  KARAKADZAI, Mike Tichafa
               
            
                  3.
               
               
                  SAKUPWANYA, Stanley Urayayi
               
            
                  4.
               
               
                  SEKEREMAYI, Lovemore
               
            
                  5.
               
               
                  SHAMUYARIRA, Nathan Marwirakuwa